Leinster

Leinster (ír. Laighin/Cúige Laighin, angl. Leinster) je historická írska provincia na východe a juhovýchode Írska. Podľa sčítania uskutočneného v roku 2011 má provincia 2 504 814 obyvateľov (54,6 % obyvateľov Írska), najviac zo všetkých írskych provincií. Leží tu aj hlavné mesto Írska Dublin. V súčasnosti provincie v Írsku nemajú žiadnu oficiálnu funkciu, neslúžia ani na samosprávne účely. Na vlajke provincie je harfa na zelenom poli. Grófstva Leinster tvoria tradičné grófstva Carlow, Dublin (dnes rozdelené na grófstva Dublin City, South Dublin, Dún Laoghaire-Rathdown a Fingal), Kildare, Kilkenny, Laois, Longford, Louth, Meath, Offaly, Westmeath, Wexford a Wicklow Írčina Podľa sčítania 2011 z populácie staršej ako 3 roky (2 382 633 ľudí) ovládalo írčinu 37,4 % (890 834 obyvateľov). Necelá tretina z nich (30,2 % – 269 304) írčinu používa iba v školstve, kde je vyučovanie írčiny povinné. Najväčšie mestá (2011) Mestá nad 20 tisíc obyvateľov podľa sčítania z roku 2011: Dublin = 1 110 627 obyvateľov Drogheda = 38 578 obyvateľov Swords = 36 924 obyvateľov Bray = 31 872 obyvateľov Navan = 28 559 obyvateľov Kilkenny = 24 423 obyvateľov Carlow = 23 030 obyvateľov Newbridge = 21 561 obyvateľov Naas = 20 713 obyvateľov Athlone = 20 153 obyvateľov Portlaoise = 20 145 obyvateľov Mullingar = 20 103 obyvateľov Wexford = 20 072 obyvateľov Referencie Iné projekty Commons ponúka multimediálne súbory na tému Leinster Externé odkazy Štatistiky o počte obyvateľov Írska a jeho provincií (po anglicky) Zdroj Tento článok je čiastočný alebo úplný preklad článku Leinster na anglickej Wikipédii.